Rikunarita-ORG/Wikinium huggingface dataset:
# Listeň

Na tomto obrázku lipy si môžete všimnúť listene, čo sú dlhé svetlé lístky, ktoré sa tu pridružujú ku každému kvetu (plodu)
**Listeň** alebo **hypofyl** (*bractea*) je metamorfovaný (premenený) list, z ktorého pazuchy vyrastajú kvety alebo vetvy súkvetia. Často sa významne líši od podoby, ktorú majú bežné fotosyntetizujúce listy daného rastlinného druhu. Listene sa nevyskytujú pri každom rastlinnom druhu.

Listeň možno rozdeliť na:

* *adosovaný* - listeň na bočnom konári postavený chrbtom k hlavnej osi (jednoklíčnolistové rastliny)
* *podporný* - v jeho "pazuche" vyrastá púčik
* *tulcovitý* - listeň na báze súkvetia (rod Allium)

## Zdroje

* *Tento článok je čiastočný alebo úplný preklad článku Listen na českej Wikipédii.*
* *Terminologický slovník biológie rastlín* [online]. Katedra botaniky a genetiky FPV UKF Nitra, [cit. 2013-03-26]. Dostupné online.
# Lymfocyt

**Lymfocyty** sú druh bielych krviniek, presnejšie agranulocytov.

Sú po neutrofilných granulocytoch najrozšírenejším typom bielych krviniek. Vyskytujú sa hlavne v miazge (lymfe) a vo všetkých orgánoch miazgovej sústavy. Majú veľké jadro, ktoré vypĺňa takmer celú bunku. Majú dobre vyvinutú schopnosť pohybu a fagocytózy. Lymfocyty sú jediné bunky schopné špecificky rozpoznávať antigén! Preto sú základom špecifickej (získanej) imunity.

Lymfocyty v krvi pochádzajú z kostnej drene (tzv. lymfocyty B) a z detskej žľazy - týmusu (tzv. lymfocyty T). B-lymfocyty vyvolávajú protilátkovú obranu. Vytvárajú protilátky bielkovinového charakteru imunoglobulíny. T-lymfocyty vykonávajú bunkovú obranu. Rozoznávajú cudzie bunky a produkciou cytotoxických látok ich ničia.

## Iné projekty

Commons* Commons ponúka multimediálne súbory na tému **Lymfocyt**
# Rosidy

**Rosidy** (lat. *Rosidae*) alebo (ako podtrieda) **ružové** (lat. *Rosidae*) sú veľký taxón (tradične presnejšie podtrieda) dvojklíčnolistových rastlín, v APG IV konkrétne hlavný taxón superrosidov. Zloženie tohto taxónu sa značne líši v závislosti od autora; v súčasnosti je rozšírené jeho vymedzenie podľa APG IV.

## Rosidy podľa APG IV

### Systematika

rosidy:

* rad viničotvaré (Vitales)
* fabidy/pravé rosidy I - vrátane taxónu Celastrales-Oxalidales-Malpighiales (COM), ktorý podľa jedných alternatívnych názorov patrí medzi fabidy a malvidy a podľa iných alternatívnych názorov patrí pod malvidy
* malvidy/pravé rosidy II

### Charakteristika

Charakteristickými znakmi je 5-početný aktinomorfný kvet s voľnými korunnými lupienkami (sekundárne lupienky môžu byť redukované alebo rôzne modifikované). Vajíčko je väčšinou krasinucelátne.

## Zdroje